Mavzu: Konsentratsion stollarning texnik xarakteristikasi

|
Mavzu: Konsentratsion stollarning texnik xarakteristikasi
|
bet | 212/241 | Sana | 25.01.2024 | Hajmi | 4,83 Mb. | | #145433 |
Bog'liq UMK FQB amaliyotMavzu: Konsentratsion stollarning texnik xarakteristikasi
Reja:
1 Konsentratsion stollar ishiga ta’sir qiluvchi omillar
2.Konsentratsion stollarning texnik xarakteristikasi 3.Konsentratsion stollarning afzalliklari va kamchiliklari.
Konsentratsion stollar ishiga quyidagi omillar ta’sir qiladi:
1. To‘siqchalarning balandligi;
2. To‘siqchalar orasidagi masofa;
3. Dekaning tebranishlar chastotasi va amplitudasi;
4. Dekaning bo‘ylama va ko‘ndalang qiyalik burchagi;
5. Berilayotgan suvning sarfi ;
6. Stolning solishtirma ishlab chiqarish quvvati.
To‘siqchalarning joylashishi, balandligi va ular orasidagi masofa birinchi navbatda boyitilayotgan mahsulotning xususiyatiga, shuningdek dekaning qiyaligiga, suv sarfi va yuvuvchi suvning berilish tezligiga, stolning ishlab chiqarish quvvatiga bog‘liq.
To‘siqchalar balanddigi va ular orasidagi masofa boyitilayotgan rudaning yirikligiga bog‘liq. Odatda rudani boyitishda to‘siqchalarning balandligi 4-15 mm, ular orasidagi masofa esa 20-45 mm ni tashkil qiladi. Mahsulot yirikligi ortgan sari bu parametrlar ham ortadi.
Mahsulotning stol yuzasida qatlamlanish samaradorligi dekaning tebranishlar chastotasi va amplitudasiga bog‘liq bo‘lib, u ham o‘z navbatida boyitilayotgan mahsulot zichligi va yirikligiga bog‘liq.
Yirik zarrachali mahsulotni boyitishda mahsulot qalinroq qatlamda joylashadi, bu xolda to‘siqchalar orasida kattaroq yuqoriga ko‘tariluvchi suv oqimi hosil bo‘ladi va deka qadam uzunligi kattaroq bo‘lishi talab qilinadi. Deka tebranishlari chastotasi esa bunda uncha katta bulmaydigan qilib tanlanadi, Mayda zarrachali mahsulotni boyitishda esa tebranishlar amplitudasi kichik, chastotasi esa katta qilib tanlanadi.
Masalan, yirikligi 3mm li mahsulotni boyitish uchun tebranishlar chastotasi 200min-1, amplitudasi esa 24mm. Yirikligi <0,5mm li mahsulot uchun esa tebranishlar chastotasi 300-350 min-1 ga ko‘tarilib, amplitudasi esa 12-14mm ga kamaytirilishi kerak.
Boyitilayotgan mahsulot yirikligiga qarab tebranishlar chastotasi va amplitudasini quyidagi formuladan aniqlash mumkin:
bu yerda: 1 - tebranishlar amplitudasi, mm.
n - tebranishlar chastotasi, min-1.
dmax- boyitiladigan mahsulot tarkibidagi eng katta zarracha, mm.
Stol yuzasining ko‘ndalang qiyalik burchagi ham boyitilayotgan mahsulotning yirikligiga bog‘liq. Qiyalik burchagining ortishi bo‘tana oqimining va suvning yuvilish tezligini ortishiga olib keladi, buning natijasida og‘ir zarrachalar stolning yonbosh tarafiga etib kelmasdan stol yuzasidan yuvilib tushib ketish ehtimoli ortadi.
Mahsulot qancha yirik bo‘lsa, stol shuncha ko‘proq egilgan bo‘lishi mumkin. Mayin zarrachali mahsulot uchun stolning qiyalik burchagi minimal bo‘lishi kerak. Odatda stol yuzasining qiyalik burchagi 1-100 oralig’ida bo‘ladi.
Yuzaning qiyalik burchagi faqatgina mahsulotning yirikligiga emas, balki to‘siqchalarning balandligiga ham bog‘liq. Ularning balandligi va mahsulotning yirikligi ortgan sari yuzaning ko‘ndalang qiyalik burchagi ortadi.
Konsentratsion stolda boyitish samaradorligiga dastlabki mahsulot (bo‘tana)ning zichligi va yuvuvchi suvning sarfi katta ta’sir ko‘rsatadi. Bo‘tananing haddan ziyod suyulib ketishi og‘ir minerallarning yo‘qolishiga olib keladi. Stol yuzasida suvning etishmasligi zarrachalar ajralishini yomonlashtiradi va ishlab chiqarish unumdorligini pasaytiradi.
Stolga kelib tushadigan bo‘tananing me’yoriy zichligi 20-25% hisoblanadi. Yuvuvchi suvning sarfi mahsulotning yirikligi va yuzaning qiyalik burchagiga bog‘liq holda belgilanadi. Boyitilayotgan mahsulot qancha yirik bo‘lsa, yuvuvchi suvning tezligini oshirish, yuzaning qiyalik burchagi katta bo‘lganda, yuvuvchi suvning miqdorini kamaytirish mumkin. Odatda boyitish stolda ishlatiladigan suvning miqdori har bir tonna ruda uchun 1-2 m3 ni tashkil qiladi.
jadval
SKP turdagi stolning texnik harakteristikalari
|
| |